钦定古今图书集成/理学汇编/学行典/第224卷 > 马佶
## 钦定古今图书集成/理学汇编/学行典/第224卷 > 马佶

按《延安府志》：“马佶，教谕殿之孙，庠生。性纯孝，朝夕问安视膳，出入必告父母。七旬，同日偕老，苫茨哀哭不
已。庐居三月，或日一饭，毁瘠成疾而殁，目不瞑，手不
展。子泣而告曰：‘父或以送终之礼有未尽耶？我即幼，
不敢废厥礼。棺椁衣衾，循分无缺。葬时启棺视之，目
始瞑，手始展，人称其孝’。”